Gent Cakaj

Gent Cakaj (lindur më 6 korrik 1990) është një politikan shqiptar nga Kosova i cili shërbeu si Ministër i Punëve të Jashtme të Shqipërisë nga 23 janari 2019 deri në 29 dhjetor 2020.

Karriera politike
Fillimisht, Cakaj kishte rolin e këshilltarit për politikë të jashtme të kryeministrit të Shqipërisë Edi Rama. Pas kësaj, ai u emërua zëvëndës-ministër i jashtëm. Në korrik 2018, Cakaj u caktua kryenegociator i hapjes së negociatave të Shqipërisë me Bashkimin Evropian për anëtarësim.

Në janar 2019, Cakaj u programua nga kryeministri Edi Rama të zëvëndësonte Ditmir Bushatin si Ministër të Punëve të Jashtme të Shqipërisë pas një riorganizimi të kabinetit. Megjithatë, ai nuk u dekretua nga presidenti Ilir Meta, i cili deklaroi se Cakaj nuk kishte përvojë dhe se kishte "qëndrime të rrezikshme". Vendimi i Metës u kritikua nga Rama, i cili e quajti atë "antikushtetues". Më 21 janar, Rama u bë ministri i ri jashtëm i vendit, kurse dy ditë më vonë, ai i delegoi detyrat dhe kopetencat Cakajt, i cili mori postin zyrtarisht.

Jeta personale
Cakaj ka lindur në Prishtinë të Kosovës dhe është djali i Shkëlzen Cakajt, një shkencëtar.

Cakaj është shkolluar në Kosovë, Belgjikë dhe Hungari. Në vitet 2013–16, Cakaj ishte student në Universitetin e Prishtinës, duke u diplomuar për drejtësi. Në vitin 2014, ai mori gradën e Masterit të Filozofisë nga Instituti i Filozofisë i Universitetit të Leuvenit në Belgjikë. Një vite më vonë, ai u diplomua me titullin Master në shkencat politike nga Universiteti i Evropës Qendrore në Budapest. Në vitin 2017, Cakaj u diplomua me titullin Master Shkencor në Filozofi, sërisht në Universitetin e Leuvenit.

Shiko gjithashtu
Lista e Ministrave të Jashtëm të Shqipërisë

 Referime 

Lidhje të jashtme

Profili zyrtar në Twitter

Kategoria:Lindje 1990
Kategoria:Njerëz që jetojnë
Kategoria:Njerëz nga Prishtina
Kategoria:Politikanë shqiptarë
Kategoria:Politikanë kosovarë
Kategoria:Ministra të Punëve të Jashtme të Shqipërisë
Kategoria:Absolventët e Universitetit të Prishtinës